SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, 842 58 Bratislava 4

1.	Účastník ZPC 

Meno a priezvisko, tituly:	Rastislav Pavlík, Mgr.	
Znalosť cudzích jazykov:	Anglický jazyk, Nemecký jazyk	

2.	Zahraničná pracovná cesta

Štát / mesto:	Estónsko, Talin	
Názov a adresa 
prijímajúcej organizácie:	Eesti Noorsootöö Keskus	
Účel cesty:	International Youth Policy Dialogue Vol. 2 	
Spôsob financovania 
(kto hradí cestovné, pobytové náklady, iné výdavky):		

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	

09.05.2016	Do Tallinu som letel 9.5. poobede, prílet bol podvečerom. Na večer bol dohodnuté pred organizačné stretnutie, kde sme sa dozvedeli finálny program dialógu. Program nadväzoval na prvé stretnutie mládežníckych inštitútov v Berlíne, októbri minulého roku. 	

10.05.2016	Účastníci dialógu boli 10.5. prevezení na miesto samotného rokovanie, kde prebiehali počas celého dňa predstavenie aktualíť za jednotlivé inštitúty mládeže. Prestavili sa postupne predstavitelia (riaditeľ Edgar Schlümmer, Anne Kivimäe) domáceho inštitútu Eesti Noorsootöö Keskus (entk), ktorý prezentovali zber BIG-DATA, tzv. aktuálnych štatistických dát za mládež, kde využívajú dáta z estónskeho eGovernmentu, štatistického úradu a svojich výskumov. Tento projekt zabezpečuje pri práci s mládežou aktuálne informácie na základe ktorých môžu rýchlo reagovať na pohyby v mládežníckej politike. Taktiež iné aktivity predstavovali inovatívne pohľady na prácu s mládežou.  
Nasledovala prezentácia ukrajinskej predstaviteľky (Irina Belyayeva), ktorá prezentovala snahu Ukrajiny o deetatizáciu a de-boľševizáciu mládežníckej politiky v krajine. Predstaviteľka ministerstva prejavila záujem o podporu reformy a zmien inštitútu mládeže zo strany zúčastnených inštitútov. Vo veci pomoci analýzy a odporúčaní pre ukrajinský inštitút mládeže bola oslovená aj Iuventa.
Výborne bola pripravená prezentácia flámskej šéfky (Eva Vereecke) inštitútu mládeže De Ambrassade z Belgicka. Hovorila o cielenej práci s mladými imigrantami, o ich zapájaní do mládežníckeho života, o podpore ich spoznávania belgickej kultúry, o detailnej práce s mladými. O zapájaní mladých domácich, a imigrantov pri vzájomnom spoznávaní. O tom ako je dôležitý osobný prístup, ktorý ale môže byť zabezpečený pri osobnej vzájomnej komunikácii. Taktiež hovorila o nových aplikáciách a inováciách, ktoré využívajú vo Flámsku pri práci s mládežou.
Predstaviteľ (Jim Sweeney) škótskeho inštitútu prezentoval prácu na dvoch úrovniach: samotnými predstaviteľmi mládeže a prácou s politikmi a lobingom voči témam, ktoré sa týkajú mládeže. Prezentácia bola jasná a popisoval stav práce s mládežou v Škótsku, ktorá vďaka regionálnej podpore škótskych politikov, napriek nezáujmu Londýna, je na vzostupe.
Medzi tým sme mali prezentácie španielskeho INJUVE (Bruno del Mazo), waleského Councilu of Wales of Voluntary Youth Services (John Heffernen) a švédskeho inštitútu Swedisch Agency for Youth and Civil Society (Ellen Gosdoum), ktoré prinášali aktualizačné informácie o mládeží, kde každý štát zaznamenal svoje špecifiká. Napr. v Španielsku mladí ľudia sa dostali cez novovzniknuté strany do parlamentu, a nepotrebujú až tak využívať nástroje politiky mládeže, lebo ich dokážu z veľkej časti presadzovať priamo u zákonodarnej moci v krajine. Wales sa trápi s uznaním akejkoľvek práce s mládežou, celá práca s mládežou je koordinovaná komunitnými aktivitami.
Zaujímavá bola prezentácia z Japonska od Tomoky Okwara, ktorá zastupovala International Youth Exchange Organisation (IYEO). Vysvetlila decentralizovaný prístup japonskej vlády k mládežníckej politike. Je to viac o komunite a školách. Štát delimitoval kompetencie do privátneho sektoru (školy, firmy, NGO).
Za Iuventu som prezentoval aktuálny stav úloh, ktoré zastrešuje Iuventa od legislatívy, stratégiu, koncepciu, výzvy, Predsedníctvo SR v EÚ, aktuálne problémy etc..
Na záver dňa prebiehala diskusia.

11.05.2016	Na druhý deň 11.5. sme pokračovali s detailnými prezentáciami o úlohách, ktoré zastrešovali za posledné obdobie naše inštitúcie. Taktiež sme prezentovali jednotlivé nové a inovatívne aktivity, ktoré prešli zmenou za posledné obdobie. 
Organizátorka posledného stretnutia Marie-Liuise Dreber v Berlíne IJAB prezentovala výsostne aktuálnu tému zapájania mladých imigrantov do spoločnosti v Nemecku s využitím neformálneho vzdelávania a práce s mládežou. Len z 1 miliónov imigrantov je cca 36% minoritov, t.j. ľudí pod 18 rokov. Z toho je 57 tis. nezaopatrených detí a mladých ľudí, čo je obrovská výzva pre Nemecko. Zodpovednosť poväčšine zostáva na samospráve, ktoré sa snaží zapájať tretí sektor a univerzity so spoločenskovedným zameraním. Okrem toho predstaviteľka IJAB prezentovala konkrétne projekty, ktoré sa v Nemecku realizujú.
Za Iuventu som prezentoval tému nárastu radikalizmu na Slovensku, ktorý vyvrcholila výsledkom v posledných voľbách do NR SR. Prezentoval som pripravovanú konferenciu „O extréme bez extrému“.  Zároveň som prezentoval ďalšiu veľkú výzvu, ktorá stoji pred Slovenskom, a to je Predsedníctvo Slovenska v Rade EÚ, prezentoval som úlohy, projekty, témy, workshopy, konferencie, materiály, ktoré sa chystajú na 2. Polrok roku 2016.
Na záver prezentácie som pozval účastníkov dialógu na tretie stretnutie, ktoré sa plánuje uskutočniť v novembri 2016 v Bratislave. 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
12.–13.05. 2016	V dňoch 12.5. a 13. 5. som využil služobnú cestu na stretnutie so zástupcami súťaže EUSO a vyslanými študentami, ako aj s pedagogickým sprievodom. Stretol som sa s p. Sirotom, p. Ševčovičova a p. Čáp, ktorí sú zároveň aktívni v našich olympiádach ako koordinátori resp. predsedovia predmetových olympiád.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Iuventa na základe tohtoročných kontraktov zastrešuje dané aktivity. Pre plánovanie budúcoročných kontraktov bolo vhodné zhodnotiť stav obidvoch aktivít pre budúci rok. 	

6.	Prehľad prinesenej dokumentácie a miesto jej uloženia 

7.	Osobitne vyhodnotený očakávaný prínos ZPC 

Cieľom tohto projektu je multilaterálna výmena pohľadov na stratégiu, koncepciu a aktivity podpory práce s mládežou. Zároveň sa ako zástupcovia inštitútov mládeže v Európe snažíme opäť oživiť spoluprácu na bilaterálnej úrovni, čo v čase európskej integrácie úplne vypadlo z programu dňa. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa zo ZPC je zverejnená na intranete organizácie, je k dispozícii všetkým zamestnancom organizácie.	

Súhlasím so zverejnením tejto správy na internete

Dátum:	31.05.2016	
Správu vypracoval
(meno a priezvisko, podpis):	Mgr. Rastislav Pavlík	
Správu schválil
(meno a priezvisko, podpis):	Mgr. Ján Hrubý